Ігар Лялькоў, міжнародны каардынатар Руха і кіраўнік дэлегацыі, распавёў пра гераічны чын беларускага паўстанцкага атамана Юркі Моніча, які быў блізкім паплечнікам Лукаша Семенюка ў часе Слуцкага Збройнага Чыну, кіраваў антыбальшавіцкім рухам у цэнтральных раёнах Беларусі з 1919 да 1924 году, быў кіраўніком штабу І партызанскага беларускага аддзелу войскаў БНР. Ігар Лялькоў у сваёй прамове падкрэсліў, што “гэтыя людзі для нас, беларускіх нацыяналістаў, безумоўна з’яўляюцца нашымі папярэднікамі, таму мы павінны захоўваць памяць пра іх, каб перадаваць яе нашым нашчадкам. На жаль, цяперашняя беларуская дзяржава не дбае пра ўшанаванне памяці такіх людзей, як Юрка Моніч, але я ўпэўнены, што пройдзе час, і сітуацыя зменіцца, і ў пантэоне герояў Беларусі Юрка Моніч зойме свае ганаровае месца”.